
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδωσατέας έκτασης δύο (2) στρεμμάτων, στη θέση «Λύ¬ 
κος - Σκαλί» περιφέρειας Κοινότητας Τρίκορφου — Ναυπακτϊας 


του Νομού Αιτωλίας και Ακαρνανίας. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Γεράνι Κυδωνιάς Χανιών. 2 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Καλαθάς» Ακρωτηρίου Χανιών. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγηση οικοδομικών 
αδειών στο οικοδομικό τετράγωνο που περικλείεται από τους 
δρόμους Οργαντζή - Ανώνυμος - Ασμανΐδη, εντός του εγκεκρι¬ 
μένου σχεδίου του Δήμου Γιαννιτσών. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 4236/86 (1) 

Κήρυξη αναδασωτέας έκτασης δύο (2) στρεμμάτων, στη θέση «Λύκος 
- Σκαλί» περιφέρειας Κοινότητας Τρίκορφου — Ναυπακτϊας του 
Νομού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις διατάξεις περί διοικητικής αποκέντρωσης. 

2. Τα άρθρα 24 και 117, παρ. 3 του Συντ/τος της Χώρας. 


3. Τις διατάξεις του Ν. 998/1979 «περί προστασίας των δασών 
και των δασικών εν γένει εκτάσεων της Χώρας» και συγκεκριμένα: α) 
του άρθρου 38 παρ. 1, β) του άρθρου 41 παρ. 1. 

4. Τις με αριθ.: α) 160417/1180/8.7.80, β) 141823/24.2. 
1983. δ/γές του Τπουργείου Γεωργίας. 

5. Τη με αριθ. 3620/22.12.1986 αναφορά του Δασαρχείου Ναυ- 
πάκτου, για την κήρυξη «ως αναδασωτέας» της αναφερόμενης στο 
θέμα έκτασης, που καταστράφηκε ολοσχερώς συνεπεία πυρκαγιάς 
στις 30.11.1986, η οποία οφείλεται από κυνηγούς όπως προέκυψε 
από την προανάκριση, αποφασίζουμε: 

Κηρύσσουμε «αναδασωτέα», με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή 
τεχνητή αναδάσωση, και τη διατήρηση του χαρακτήρα της δασικής 
έκτασης, ώστε ν’ αποκλεισθεί η διάθεση αυτής για άλλο σκοπό την 
παραπάνω δημόσια δασική έκταση των δύο (2) στρεμμάτων που ήταν 
καλυμμένη από δάσος χαλεπίου πεύκης και κυπαρίσσια και υπόροφο 
χαμηλό από αείφ. πλατύφυλλα (ρείκια κουμαριές κ.λπ.) και ανήκει 
στην κατηγορία των άρθρων 3, παράγρ. 1 και 4 παράγρ. Ιβ' και 
2ε του Ν. 998/1979, που βρίσκεται στη θέση «Λύκος - Σκαλί» 
περιφέρειας Κοινότητας Τρίκορφου — Ναυπακτϊας που προσδιορίζεται 
από τα στοιχεία ΑΒΓ ΔΕΖΗΘΑκαι έχει όρια: 

Ανατολικά: Με. αγρό Λάμπρου Κυρίταη. 

Δυτικά: Με δημόσιο δάσος χαλεπίου πεύκης. 

Νότια: Με αγρό Λάμπρου Κυρίτση. 

Βόρεια: Με κοινοτικό δρόμο Τρίκορφου - Σκαλί, όπως φαίνεται στο 
συνημμένο διάγραμμα, που αποτελεί αναπόσπαστο μέρος της απόφασης αυ¬ 
τής· 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 21 Ιανουάριου 1987 
Ο Νομάρχης 

ΒΑΓΓΕΛΗΣ ΓΙΑΝΝΑΚΟΥΛ1ΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΙΟΤ.Ί 


Αριθ. 1889 (2) 

Καθορισμός των ορίων του αιγιαλού και δημιουργία ζώνης παραλίας 
, στη θέση Γεράνι Κυδωνιάς Χανιών. 

Ο ΝΟΜΑΡΧΗΣ ΧΑΝΙΩΝ 
' Εχοντας υπόψη: 

1. Τις διατάξεις των άρθρων 1 έως και 7 του Α.Ν. 2344/40 
«περί αιγιαλού και παραλίας» όπως τροποποιήθηκαν και συμπληρώ¬ 
θηκαν με τις διατάξεις: α) του άρθρου 13 του Ν. 1078/80 και β) 
του άρθρου 23 του Ν. 1337/83. 

2. Τις διατάξεις του άρθρου 1 παρ. 9 του κεφαλαίου Β' της 
0.208/181/26.4.1982 κοινής απόφασης των Υπουργών Προε¬ 
δρίας Κυβερνήσεως και Οικονομικών. 

3. Την από 19.6.1986 έκθεση της Επιτροπής καθορισμού των 
ορίων του αιγιαλού και παραλίας, που καθόρισε τα όρια του αιγιαλού 
και παραλίας στην περιοχή Γερανιού Χανιών και το από Οκτωβρίου 
1985 τοπογραφικό διάγραμμα με κλίμακα 1:500, του μηχανικού 
Αντωνίου ΓΙεντάρη, που Θεωρήθηκε από το Δ/ντή Τ.Υ.Ν. Χανιών στις 
16.6.1986 και συνοδεύει την έκθεση της Επιτροπής. 

4. Τη σύμφωνη γνώμη του Γ.Ε.Ν. που διατυπώθηκε με το 
έγγραφό του Φ. 187.2/562/2.12.1986. 

5. Τις διατάξεις του άρθρου 1 παρ. 1 του Ν.3200/55 «περί 
διοικητικής αποκεντρώσεως», σε συνδυασμό με τις διατάξεις του από 
28.6.1955 Β.Δ/τος, του Β.Δ/τος 704/70 και του άρθρου 1 παρ. 5 
του Π.Δ/τος 71/84, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές αρχές 
διανομαρχιακού επιπέδου, αποφασίζουμε: 

Επικυρώνουμε την από 19.6.1986 έκθεση της Επιτροπής καθορι¬ 
σμού των ορίων του αιγιαλού και παραλίας, καθώς και το από Οκτω¬ 
βρίου 1985 τοπογραφικό διάγραμμα που τη συνοδεύει, το οποίο συ¬ 
ντάχθηκε από το μηχανικό Αντώνη Πεντάρη με κλίμακα 1:500 και 
Θεωρήθηκε από το Δ/ντή Τ.Υ.Ν. Χανιών στις 16.6.1986, επί του 
οποίου η πιο πάνω Επιτροπή καθόρισε με κόκκινη γραμμή τα όρια 
του αιγιαλού και με κίτρινη γραμμή τα όρια της παραλίας στην περιοχή 
Γερανιού Κυδωνιάς Χανιών (ιδιοκτησία Εμμαν. Στιβανάκη κ.λπ.). 

Η απόφαση αυτή μαζί με την έκθεση και το διάγραμμα να δημοσιευ- 
θούν στην Εφημερίδα της Κυβερνήσεως. 

Χανιά, 6 Φεβρουάριου 1987 
Ο Νομάρχης 

ΜΑΝΩΛΗΣ ΠΑΝΤΟΥΒΑΚΗΣ 
ΕΚΘΕΣΗ 


ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ κ.λπ. 

Καθορισμός για πρώτη φορά των ορίων του αιγιαλού και παραλίας 
στην περιοχή Γερανιού Κυδωνιάς Χανιών. 

Χανιά, σήμερα την 19.6.1986 οι υπογραφόμενοι: 

1. Στυλιανός Καρκαβάτσος, αναπληρωτής Οικον. Εφόρου Χανιών. 

2. Στυλιανός Κουρτάκης, πολ. μηχ/κός, αναπληρών τον κωλυόμενο 
Δ/ντή Τεχνικών Υπηρεσιών Ν. Χανιών. 

3. Κωνσταντίνος Δανδουλάκης, Υπολιμενάρχης Χανιών, αποτελού- 
ντες την Επιτροπή καθορισμού των ορίων του αιγιαλού, παραλίας και 
θέσεων αμμοληψίας, επισκεφθήκαμε την υπόψη περιοχή στις 14.11. 
1985 και σήμερα και αφού λάβαμε υπόψη: 

α) Την από 5.11.1985 αίτηση του Εμμανουήλ Στιβανάκη, με την 
οποία ζητά τον καθορισμό των ορίων του αιγιαλού μπροστά στην ιδιοκτησία 
του. 

β) Το από Οκτωβρίου 1985 τοπογραφικό διάγραμμα του.μηχανι¬ 
κού Αντώνη Πεντάρη με κλίμακα 1:500, ελεγμένο για την ακρίβειά 
του και θεωρημένο από το Δ/ντή Τ.Υ.Ν. Χανιών στις 16.6.1986. 

γ) Τη γνώμη που σχηματίσαμε από τις επιτόπιες μεταβάσεις σχετικά 
με το πλάτος της ζώνης της ξηράς που βρέχεται από τη θάλασσα. 

δ) Ότι η περιοχή είναι εκτεθιμένη στους βόρειους ανέμους ως και 
το γεγονός ότι στη ζώνη της παραλίας δεν υπάρχουν κτίσματα. 

ε) Τις διατάξεις: 

α) Του Α.Ν. 2344/40 «περί αιγιαλού και παραλίας». 

β) Του άρθρου 23 του Ν. 1337/83 «περί επεκτάσεως των πολεοδο- 
μικών σχεδίων, οικιστική ανάπτυξη κ.λπ.»., αποφασίζουμε: 

1. Καθορίζουμε επί του παραπάνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγω¬ 
νική γραμμή 1, 2, 3, 4, 5, 6 και 7. 

β) Την οριογραμμή της παραλίας με κίτρινη συνεχή πολυγωνική 
γραμμή 1', 2', 3', 4', 5', 6' και 7'. 

2. Τίθεται ζώνη παραλίας 10 μέτρα επειδή δεν εξυπηρετούνται οι 
σκοποί του άρθρου 7 του Α.Ν. 2344/40. 

3. Αποφαίνεται ότι δεν υπάρχει περίπτωση παλιού αιγιαλού. 

4. Οι κορυφές των οριογραμμών εξασφαλίζονται από σταθερά σημεία. 

Η Επιτροπή 
ΣΤ. ΚΑΡΚΑΒΑΤΣΟΣ 
ΣΤ. ΚΟΥΡΤΑΚΗΣ 
Κ.ΔΑΝΔΟΥΛΑΚΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 













ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1782 (3) 

Καθορισμός των ορίων του αιγιαλού και δημιουργία ζώνης παραλίας 
στη θέση «Καλαθάς» Ακρωτηρίου Χανιών. 

Ο ΝΟΜΑΡΧΗΣ ΧΑΝΙΩΝ 
’ Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/40 
«περί αιγιαλού και παραλίας» όπως τροποποιήθηκαν και συμπληρώ¬ 
θηκαν με τις διατάξεις: α) του άρθρου 13 του Ν. 1078/80 και β) 
του άρθρου 23 του Ν. 1337/83. 

2. Τις διατάξεις του άρθρου 1 του κεφαλαίου Β' της κ,υ.α. 
0.208/181/26.4.1982. 

3. Την από 20.1.1987 έκθεση της Επιτροπής καθορισμού των 
ορίων του αιγιαλού κ.λπ. που καθόρισε τα άρια του αιγιαλού και της 
παραλίας στην περιοχή Καλαθάς Ακρωτηρίου και το από Μαΐου 1986 
με κλίμακα 1:500 τοπογραφικό διάγραμμα του μηχανικού Γ. Πλατα- 
νίδη που θεωρήθηκε από το Δ/ντή Τ.Τ.Ν. Χανιών στις 20.1.1987 
και συνοδεύει την έκθεση της Επιτροπής. 

4. Τη σύμφωνη γνώμη του Γ.Ε.Ν. που διατυπώθηκε με το έγγραφό 
του αρ. Φ. 187.2/528/18.11.1986. 

5. Τις διατάξεις του άρθρου 1 παρ. 1 του Ν,3200/55 «περί διοικητι¬ 
κής αποκεντρώσεως», σε συνδυασμό με τις διατάξεις του από 28.6, 
1955 Β.Δ/τος, του Β.Δ. 704/70 και του άρθρου 1 παρ. 5 του Π.Δ/τος 
71/84 σχετικά με τη μεταβίβαση αρμοδιοτήτων του Υπουργού Οικονο¬ 
μικών στους Νομάρχες, αποφασίζουμε: 

Επικυρώνουμε την από 20.1.1987 έκθεση της Επιτροπής καθορι¬ 
σμού των ορίων του αιγιαλού και παραλίας, καθώς και το από Μαΐου 
1986 τοπογραφικό διάγραμμα που τη συνοδεύει, το οποίο συντάχθηκε 
από το μηχανικό Γ. Πλατανίδη με κλίμακα 1:500 και έχει θεωρηθεί 
από το Δ/ντή Τ.Υ.Ν. Χανιών στις 20.1.1987, επί του οποίου η πιο 
πάνω Επιτροπή καθόρισε με κόκκινη γραμμή τα όρια του αιγιαλού και 
με κίτρινη γραμμή τα όρια της παραλίας στην περιοχή «Καλαθάς» της 
κοινότητας Κουνουπιδιανών Ν. Χανιών. 

Η απόφαση αυτή μαζί με την έκθεση και το διάγραμμα να δημοσιευ- 
θούν στην Εφημερίδα της Κυβερνήσεως. 

Χανιά, 5 Φεβρουάριου 1987 
Ο Νρμάρχης 

ΜΑΝΩΛΗΣ ΠΑΝΤΟΥΒΑΚΗΣ 


ΕΚΘΕΣΗ 

Επιτροπής καθορισμού των ορίων του αιγιαλού και παραλίας. 
Καθορισμός των ορίων του αιγιαλού και παραλίας στην περιοχή Κα- 
λαθά Ακρωτηρίου, για πρώτη φορά. 

Χανιά, σήμερα την 20η Ιανουάριου 1987 οι υπογραφόμενοι: 

1. Εμμανουήλ Δασκαλάκης, Οικον. Έφορος Χανιών. 

2. Ιωνάς Σπυρίδων, αντιπλ/ρχος Λ.Σ. 

3. Δοξάκη Ελένη, πολ. μηχ/κός, αναπληρούσα τον κωλυόμενο Δ/ντή 
Τεχνικών Υπηρεσιών Ν. Χανιών, αποτελούντες την Επιτροπή καθορι¬ 


σμού των ορίων του αιγιαλού και παραλίας, επισκεφθήκαμε την περιοχή 
που φαίνεται στο από Μαΐου 1986 διάγραμμα του μηχανικού Γ. Πλατα¬ 
νίδη στις 2.7.1986 και 21.8.1986 σήμερα και αφού λάβαμε υπόψη: 

1) Την από 4.6.1986 αίτηση των κληρονόμων Γεωργίου Καλλιγέρη. 

2) Το από Μαΐου 1986 τοπογραφικό διάγραμμα του μηχανικού Γ. 
Πλατανίδη, με κλίμακα 1:500, ελεγμένο για την ακρΐβειά του από τη 
μηχ/κό της Δ/νσης Τ.Υ. Ν. Χανιών Ελένη Δοξάκη και θεωρημένο από 
το Δ/ντή της Δ/σης Τ.Υ. Ν. Χανιών στις 20.1.1987. 

3) Το γεγονός ότι το σύνολο σχεδόν της εικονιζομένης έκτασης είναι 
βραχώδης και απόκρημνη. 

4) Τις διατάξεις του Α.Ν. 2344/40 «περί αιγιαλού και παραλίας» 
σε συνδυασμό με τις διατάξεις του άρθρου 23 του Ν. 1337/1983. 

5) Τις σχετικές με την περιοχή αυτή γνωμοδοτήσεις του Γ.Ε.Ν. 
αριθμός Φ.187.2/567/84, Φ. 187.2/332/85. Φ. 187. 
2/518/85 και Φ. 187.2/528/86. 

6) Την από 10.2.1984 αίτηση του Γ. Μυλωνογιάννη ως και 
την από 23.8.1985 έκθεσή μας. 

7) Το έγγραφο του Νομάρχη Χανιών αρ. 14482/5.8.86 «περί 
συγκροτήσεως της Επιτροπής αιγιαλού κ.λπ.». 

8) Τα διατυπωθέντα παράπονα των κληρονόμων Γ. Καλλιγέρη. 

9) Την απόφαση της Δ/νσης Δασών Χανιών αρ. 4227/30.9.1985. 

10) Τον αρχικό τίτλο κυριότητας της οικογένειας Καλλιγέρη με αριθμό 

10325/11.10.1986. 

11) Την αντίληψη που σχημάτισε κάθε μέλος της Επιτροπής σχετικά με 
το πλάτος της ζώνης της ξηράς που βρέχεται από τη θάλασσα, αποφασίζουμε: 

Α. Καθορίζουμε επί του αναφερομένου τυπογραφικού διαγράμματος: 

1) Την οριογραμμή του αιγιαλού με κόκκινη συνεχή πολυγωνική γραμμή 
15,16,17,18,19, 20,1,2, 3, 4, 5, 6, 7, 8, 9, 9α, 10,11,12 και 13. 

2) Την οριογραμμή της παραλίας με κίτρινη συνεχή πολυγωνική 
γραμμή 15', 16', 17', 18', 19', 20', 1', 2', 3', 4’, 5', 6', 
7', 8', 9', 9α’, ΙΟ', 11", 12', και 13’. 

Β. Αποφαινόμαστε ότι δεν υπάρχει περίπτωση παλαιού αιγιαλού. 

Γ. Καθορίζουμε ζώνη παραλίας 10 μέτρων επειδή δεν εξυπηρετούνται 
οι σκοποί του άρθρου 7 του Α.Ν. 2344/40. 

Γίνεται μνεία ότι α κορυφές των οριογραμμών εξασφαλίζονται από σταθερά 
σημεία. 

Η Επιτροπή 

ΕΜΜΑΝ. ΔΑΣΚΑΛΑΚΗΣ 
ΣΠΥΡ. ΙΩΝΑΣ 
ΕΛΕΝΗ ΔΟΞΑΚΗ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


-ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΕΠΑ οικ. 45 (4) 

Αναστολή οικοδομικών εργασιών και χορήγηση οικοδομικών 
αδειών στο οικοδομικό τετράγωνο που περικλείεται από τους 
δρόμους Οργαντζή - Ανώνυμος - Ασμανϊδη, εντός του εγκεκριμέ¬ 
νου σχεδίου του Δήμου Γιαννιτσών. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις του από 17.7.23 Ν.Δ/τος, «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν κομ 
ειδικότερα στην παρ. 2 του άρθρ. 8, όπως η παράγραφος αυτή συμπλη¬ 
ρώθηκε με το άρθρο 1 του Ν. 551/77 (ΦΕΚ. 68/Α). 

2. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα» και ειδικότερα το άρθρο 27 (σύσταση Υπουργείου ΠΕ.ΧΩ.ΔΕ.). 

3. Τις διατάξεις του Ν. 1337/83 (ΦΕΚ. 33Α/14.3.83) όπως τροπο¬ 
ποιήθηκαν και συμπληρώθηκαν και ειδικότερα το άρθρο 33 όπως συμπλη¬ 
ρώθηκε με το άρθρο 8 παρ. 15 του Ν. 1512/85 (ΦΕΚ 4Α/11.1.85). 

4. Τις διατάξεις του Π.Δ. 183/86 «Έγκριση τροποποιήσεων και καθο¬ 
ρισμός όρων και περιορισμών δόμησης από τους Νομάρχες» (ΦΕΚ 70Α/5. 
6 . 86 ). 

5. Τις διατάξεις του Ν. 3200/55 «περί διοικητικής αποκέντρωσης» 
και ειδικότερα το άρθρο 37 αυτού. 

6. Το γεγονός ότι εγκρίθηκε το Γ.Π.Σ. Γιαννιτσών με την Υπουρ-, 
γική Απόφαση 53674/2199/86 (ΦΕΚ 975Δ/16.10.86) καθώς και 


ότι δεν έχουν ολοκληρωθεί οι διαδικασίες της πρότασης της Β' φάσης 
της Πολεοδ. μελέτης Επέκτασης Αναθεώρησης Γιαννιτσών. 

7. Το πρακτικό της συνεδρίασης της 11 Φεβρουάριου (θέμα 31ο) 
του Σ.Χ.Ο.Π. του Ν. Πέλλας με το οποίο γνωμοδότησε υπέρ της 
αναστολής των οικοδομικών εργασιών και της χορήγησης οικοδομι¬ 
κών αδειών σε οικοδομικό τετράγωνο που βρίσκεται στην εντός σχεδίου 
περιοχή των Γ*αννιτσών, τμήμα του οποίου προβλέπεται από το 
Γ.Π.Σ. για χρήση αστικού πρασίνου, αποφασίζουμε: 

Αναστέλλουμε για τρεις (3) μήνες τις οικοδομικές εργασίες και 
τη χορήγηση οικοδομικών αδειών στο Οικοδομικό τετράγωνο που 
περικλείεται από τους δρόμους Οργαντζή - Ανώνυμος - Ασμανϊδη, 
εντός εγκεκριμένου σχεδίου του Δήμου Γιαννιτσών, όπως αυτό 
φαίνεται να περικλείεται με μπλε γραμμή στο σχετικό Τοπογρα¬ 
φικό διάγραμμα με κλίμακα 1:5.000 που θεωρήθηκε από την 
Προϊσταμένη του Τμήματος Πολεοδομίας και Πολεοδομικών 
Εφαρμογών με την από 12.2.87 πράξη της και αποτελεί αναπό¬ 
σπαστο μέρος αυτής της απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως, 
η ισχύς της αρχίζει από την κοινοποίησή της στους ενδιαφερομένους 
σύμφωνα με τις διατάξεις του άρθρου 37 του Ν. 3200/55. 

Έδεσσα, 12 Φεβρουάριου 1987 

Ο Νομάρχης 
ΝΙΚΟΣ ΜΑΚΡΑΚΗΣ 

